C 100/18
ET
Euroopa Liidu Teataja
16.3.2023
2.3.
Euroopa Komisjoni andmetel on ligikaudu 52 % kogu Euroopa elanikkonnast naised, kuid nad moodustavad vaid 34,4 % füüsilisest isikust ettevõtjatest ja 30 % iduettevõtjatest (3).
2.4.
Peaaegu 92 % kogu Euroopasse investeeritud riskikapitalist voolab üksnes meeste asutatud töökollektiividele.
Mis puudutab rahastamist, siis varastes etappides eraldatakse ainult 1 % rahalistest vahenditest naiste juhitavatele ettevõtetele ning hilisemates etappides ei tõuse see määr kunagi üle 30 %, kuigi naiste asutatud ja mõlema soo esindajatest koosnevate kollektiivide tulemused on paremad kui meeste asutatud kollektiividel (4) (5) (6) (7).
2.5.
2017. aasta märtsis teavitas OECD, et kõigis riikides, välja arvatud Ameerika Ühendriikides, Mehhikos, Kreekas ja Indoneesias, on naistel väiksem tõenäosus saada juurdepääs ettevõtluse alustamiseks vajalikule rahastamisele, kui seda on meestel.
Sellist soolist ebavõrdsust võib seostada asjaoluga, et naistel on vähem kogemusi tegutsemisel väga konkurentsivõimelistes ja aeglase majanduskasvuga sektorites, samuti tuleneb see sooliselt kallutatud krediidihinnangutest ja soolisest stereotüpiseerimisest investeeringute hindamisel.
Naisi takistab sageli ka piiratum juurdepääs põhilistele finantsteenustele (nt arveldus- ja säästukontod) (8).
Lisaks on füüsilisest isikust ettevõtjatest naised tõenäolisemalt kui füüsilisest isikust ettevõtjatest mehed sunnitud laenuvõtmisest loobuma.
2.6.
Euroopa Komisjoni soolise võrdõiguslikkuse strateegia 2020–2025 kohaselt on ainult iga kümnes otsustaja riskikapitaliettevõtetes ja börsivälistesse ettevõtetesse investeerivates ettevõtetes naine, kuigi mõnes soolise võrdõiguslikku­ sega arvestavas erasektori fondis on 72 % naisosanikke.
Tulemused näitasid, et keskmiselt 85 % riskikapitaliettevõtete täisosanikest on mehed ja vaid 15 % naised.
Kui naised on osanikud, on nad tavaliselt osanikud väiksemates fondides.
2.7.
COVID-19 pandeemia on suurendanud soolist ja majanduslikku ebavõrdsust.
On selgelt näha, et koroonaviirus on sotsiaalsetes ja majanduslikes aspektides mõjutanud eri sugupooli erinevalt.
COVID-19 pandeemia on jätnud jälje ka naiste juurdepääsule rahastamisele.
Euroopas vastavad andmed puuduvad, kuid Ameerika Ühendriikides täheldati, et juba eelnevalt olemas olnud sooline ebavõrdsus naiste juhitavate idufirmade riskikapitali rahastamisel on veelgi suurenenud (9).
2.8.
Teadlikkus soopõhistest investeeringutest kasvab jätkuvalt kogu maailmas.
Euroopa investeeringute ökosüsteem on naisettevõtjate ja ettevõtete naisasutajate jaoks siiski endiselt killustatud ning sellel puudub süsteemne ja strateegiline keskendumine soolisele aspektile (10).
Konkreetseid fonde soolise võrdõiguslikkuse toetamiseks napib ja asjaomastel algatustel ei õnnestu suurendada naisettevõtjate arvu.
Ligikaudu 50 % Euroopa Liidu rahalistest vahenditest tuleb maksumaksjate rahast.
Ühised jõupingutused ELi tasandil, et luua soopõhisema ja võrdsema rahastamise ökosüsteem koos toetusega kogu ettevõtte loomise protsessi vältel võib aidata saavutada konsensust ja ületada muutuste ees seisvaid takistusi.
2.9.
Kui räägime soopõhisest investeerimisest, peame olema teadlikud sellest, et olemas on ka ebavõrdsust muudel alustel, mis mõjutavad veelgi juurdepääsu rahastamisele.
Võtame näiteks puudega naised, madala sotsiaal-majandusliku staatusega naised, noored naised, rändetaustaga naised, teistsuguse seksuaalse sättumusega naised, teisest rassist naised jne.
(3) (4) (5) (6) (7) (8) (9) (10)
https://www.eib.org/attachments/thematic/why_are_women_entrepreneurs_missing_out_on_funding_en.pdf Eurostat ja Euroopa Komisjon, „The State of European Tech 2020“, Atomico (2020).
„Why are women entrepreneurs missing out on funding?
Reflections and considerations“, kokkuvõte (eib.org).
„Funding women entrepreneurs: How to empower growth“, 2020.
https://europeanwomeninvc.idcinteractive.net/8/ COSME programmi projektikonkurss „Encouraging community building around the issue of women entrepreneurship – Management and running of the WEgate platform“.
„Women-Led Startups Received Just 2,3 % of VC Funding in 2020“ (hbr.org).
UN Women (2021) Investment with a gender lens in Europe.